als_Latn dik_Latn ron_Latn
Kompania telefonike Etisalat, ka shitur numrin e celularit, 050 7777777, për 1.5 milionë euro. Ky numër u shit në një ankand të zhvilluar nga Emiratet e Bashkuara Arabe. Në ankand morën pjesë 700 veta dhe të gjithë ishin të gatshëm të merrnin këtë numër sepse është shumë i lehtë për t’u mbajtur mend.
Krahas numrit, fituesi do të përftonte edhe 22500 minuta bisedë kombëtare falas në muaj, 2250 minuta për telefonatat ndërkombëtare, 100 GB internet, 22500 mesazhe tekst dhe një telefon inteligjent, gjithçka e vlefshme për dy vjet. Emri i fituesit nuk është bërë zyrtar.
Përveç këtij numri në ankand u shitën edhe 25 numra diamant, 18 numra platin dhe 20 numra ari.
Paketa për numrat diamant përfshinte 7500 minuta bisedë kombëtare falas në muaj, 750 minuta për telefonatat ndërkombëtare, 10GB internet, 7500 mesazhe tekst dhe një telefon inteligjent, gjithçka e vlefshme për dy vjet.
Blerësit e numrave platin do të marrin 2500 minuta bisedë kombëtare falas në muaj, 100 minuta për telefonatat ndërkombëtare, 10 GB internet, 2500 mesazhe tekst dhe një telefon inteligjent, për dy vjet.
Ndërsa blerësit e numrave të artë do të përfitojnë 850 minuta bisedë kombëtare falas në muaj, 50 minuta për telefonatat ndërkombëtare, 5GB internet, 850 mesazhe tekst dhe një telefon inteligjent, gjithçka e vlefshme për dy vjet. Të gjithë këto numra do të kenë edhe kujdesin e dedikuar për konsumatorët.
(Herë të lexuara: 407)
als_Latn als_Latn als_Latn als_Latn als_Latn als_Latn als_Latn